มีเพศสัมพันธ์บ่อยแต่ใส่ถุงทุกครั้ง ไม่เคยหลั่งใน เอาออกมาหลั่งข้างนอกทุกครั้ง หลังมีเพศสัมพันธ์เสร็จก็เอาน้ำใส่ถุงดู ก็ไม่มีการรั่วซึม แต่ก่อนประจำเดือนมา8วัน มีเล่อดออกเป็นเส้นขีดเดียวติดกางเกงในออกมา อยาากทราบว่ามันคืออะไร ท้องไหม? (เป็นคนประจำเดือนมาช้าเร็วไม่ค่อยปกติ)
สวัสดีค่ะ หากใส่ถุงยางตลอดการมีเพศสัมพันธ์ ถุงไม่ขาด ไม่รั่ว มีโอกาสตั้งครรภ์ได้น้อยกว่า 2% ค่ะเลือดที่ออกผิดปกติระหว่างรอบเดือน อาจมีสาเหตุเช่น-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก แต่คิดถึงได้น้อยมากๆ มักจะต้องมีเลือดออกมาร่วมกับปวดหน่วงท้องน้อย อีกทั้งถ้าป้องกันด้วยถุงยางแล้ว โอกาสเกิดน้อยมากหากยังมีเลือดออกมาผิดปกติอีก ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์